প্রথাগত কোন বিদ্যা নালনি সত্ত্বেও গিরক জ্ঞানর ভাণ্ডারগ। সংস্কৃত, বাংলা, ইংরাজী, মৈতৈ, আসামী, গুজরাটী বারো হিন্দী ভাষা উতা হাবি গিরকর কণ্ঠস্হ। গিরকে বিভিন্ন ধর্মীয় বারো এলা-নাছার লেরিক পাকরানি সত্ত্বেও কাছাড়, মণিপুর, সিলেট বারো ত্রিপুরার নাঙকরা অজা উতারাঙত এলা-নাছা হিকেছিল। ১৯৭২ ইংরাজীত গিরকে ‘মণিপুরী নর্ত্তনালয়’, নাঙল মুন্বাই, কলিকাতা বারো মণিপুরে নাছার কেন্দ্র খুলিয়া অলেখ ছাত্র-ছাত্রীরে শিক্ষাদান দেছিল। পিছেদে অউ ছাত্র-ছাত্রী উতায় তার ফিরালহান বিশ্বে উড়েইতে সক্ষম অছিলা।